கோவாலுவிற்கு எரிச்சலாய் வந்தது. என்ன சனநாயக நாடிது. ஒட்டையே 150ரூபாய்க்கும், ஒரு புல் ப்ளேட் பிரியாணிக்கும் விலைக்கு விற்கும் நாடு. டெம்ப்ளேட் போட்டுக் கொடுத்தது போல எல்லா கட்சிக்கும் ஒரே கட்சி அறிக்கை. அதன் தலைவர்கள் வாழ்நாளில் கிராமங்களுக்கு வரும்போதுதான் ஆளும் கட்சியாக இருந்தால் ரோடு போடுவதும், எதிர் கட்சியாக இருந்தால் பாட்டில் அடிப்பதுமாக இருப்பது தான் இந்திய தேசிய அரசியல் பண்பாடு. ஒட்டு போட்டாலும், போடா விட்டாலும் பெரியதாய் ஒன்றும் சந்தோஷம் நடு ரோட்டில் திறந்து கிடைக்கும் பாதாள சாக்கடைப்போல பொங்கி வரப் போவதில்லை. என்ன மயித்துக்கு ஒட்டு போடணும்? மக்கள் ஐபிஎல்லில் சந்தோசமடைகிறார்கள். ஐபிஎல் ஒரு சரணாகதி. ஐபிஎல் கடவுளுக்கு நிகரான விஷயம். ஐபிஎல்லினை தரிசிக்கும் பாக்கியம் பெற்றவர்களுக்கு சொர்க்கம் இறப்புக்கு பின்னில்லை, அவர்கள் வாழும் இடமே சொர்க்கமாக மாறி போகும்.